CONVOCATÒRIA DE MOBILITAT DE PERSONAL DOCENT DEL PROGRAMA DIPLOMA SÈNIOR DE LA UNIVERSITAT PERMANENT DE LA UNIVERSITAT D'ALACANT (UPUA), EN EL MARC DEL PROJECTE EUROPEU TICTac+55 ¿ TÈCNIQUES D'APRENENTATGE COMBINADES DE LES TIC PER A PERSONES MAJORS DE 55 ANYS. CURS 2018/2019. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4957)
  + [Valencià](/va/acuerdo/4957)






Selector de idioma

Leer

* [Español](/es/acuerdo/4957)
* [Valencià](/va/acuerdo/4957)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT DE PERSONAL DOCENT DEL PROGRAMA DIPLOMA SÈNIOR DE LA UNIVERSITAT PERMANENT DE LA UNIVERSITAT D'ALACANT (UPUA), EN EL MARC DEL PROJECTE EUROPEU TICTac+55 ¿ TÈCNIQUES D'APRENENTATGE COMBINADES DE LES TIC PER A PERSONES MAJORS DE 55 ANYS. CURS 2018/2019.[Butlletí Oficial Universitat d'Alacant](/ca/Publicacion)
==============================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT DE PERSONAL DOCENT DEL PROGRAMA DIPLOMA SÈNIOR DE LA UNIVERSITAT PERMANENT DE LA UNIVERSITAT D'ALACANT (UPUA), EN EL MARC DEL PROJECTE EUROPEU TICTac+55 ¿ TÈCNIQUES D'APRENENTATGE COMBINADES DE LES TIC PER A PERSONES MAJORS DE 55 ANYS. CURS 2018/2019.

Data d'aprovació
:   05/11/2018

Data de publicació
:   13/11/2018

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4957.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4957)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4957)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT DE PERSONAL DOCENT DEL PROGRAMA DIPLOMA SÈNIOR DE LA UNIVERSITAT PERMANENT DE LA UNIVERSITAT D'ALACANT (UPUA), EN EL MARC DEL PROJECTE EUROPEU TICTac+55 ¿ TÈCNIQUES D'APRENENTATGE COMBINADES DE LES TIC PER A PERSONES MAJORS DE 55 ANYS. CURS 2018/2019.&url=https://www.boua.ua.es/va/acuerdo/4957)

**Títol:** CONVOCATÒRIA DE MOBILITAT DE PERSONAL DOCENT DEL PROGRAMA DIPLOMA SÈNIOR DE LA UNIVERSITAT PERMANENT DE LA UNIVERSITAT D'ALACANT (UPUA), EN EL MARC DEL PROJECTE EUROPEU TICTac+55 ¿ TÈCNIQUES D'APRENENTATGE COMBINADES DE LES TIC PER A PERSONES MAJORS DE 55 ANYS. CURS 2018/2019.

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** dilluns, 5 de novembre de 2018

CONVOCATÒRIA DE MOBILITAT DE PERSONAL DOCENT DEL PROGRAMA DIPLOMA SÈNIOR DE LA UNIVERSITAT PERMANENT DE LA UNIVERSITAT D'ALACANT (UPUA), EN EL MARC DEL PROJECTE EUROPEU TICTac+55 - TÈCNIQUES D'APRENENTATGE COMBINADES DE LES TIC PER A PERSONES MAJORS DE 55 ANYS

CURS 2018/2019

La Universitat Permanent de la Universitat d'Alacant publica la convocatòria de places de mobilitat amb finalitats de formació de formadors del personal docent d'aquest programa en el marc del projecte europeu TICTac+55 - Tècniques d’aprenentatge combinades de les TIC per a persones majors de 55 anys amb la fi de participar en els cursos especificats en l'apartat 2.

1. Objectiu

L'objectiu d'aquesta convocatòria consisteix a fomentar la dimensió internacional del Programa Diploma Sènior de la Universitat Permanent de la Universitat d'Alacant, afavorint la mobilitat del personal que n’imparteix docència amb la finalitat de completar la seua formació en el camp de la transferència de coneixements i la innovació educativa. Aquesta acció engloba mobilitats de formació de personal a una institució estrangera perquè aprenguen de les experiències i les bones pràctiques de la institució d'acolliment i milloren les aptituds que requereixen en el seu actual lloc de treball en el marc del Programa Diploma Sènior de la Universitat Permanent de la Universitat d'Alacant.

Aquestes mobilitats consisteixen en la participació en un curs de 5 dies de durada (normalment de dilluns a divendres) en la institució d'acolliment, l'elaboració d'un informe posterior i la programació d'un esdeveniment de divulgació i pilotatge en la Universitat Permanent de la Universitat d'Alacant.

2. Institucions d’acolliment, denominacions dels cursos i dates

2.1. People's voice Media - Liverpool (Regne Unit)

- Denominació del curs: “Capturing stories of live experience with community reporting”.

- Data: 04/02/2019 a 08/02/2019.

- Nombre de places: 1

- Quantia de l’ajuda: 275 € per a viatge + 624 € per a allotjament i manutenció + Matrícula al curs.

2.2. University of Tartu (College Pärnu) - Pärnu (Estònia)

- Denominació del curs: “Implementation of web-based applications to enhance language courses”.

- Data: 13/05/2019 a 17/05/2019.

- Nombre de places: 2

- Quantia de l’ajuda: 360 € per a viatge + 390 € per a allotjament i manutenció + Matrícula al curs.

3. Requisits de les persones sol·licitants

El/La sol·licitant haurà de:

- Pertànyer als cossos docents universitaris establits en la Llei Orgànica d'Universitats o en alguna de les figures establides en el Decret 174/2002 modificat per la Llei 13/2016 - DOGV de contractació de professorat. Haurà de posseir-se aquesta condició tant en el moment de sol·licitar aquesta ajuda com en el moment en què tinga lloc el desenvolupament del curs en la institució d'acolliment. Serà responsabilitat del candidat/a informar de qualsevol modificació sobre la seua situació laboral amb la Universitat d'Alacant abans de l'inici de la mobilitat.

- Impartir docència en el Programa Diploma Sènior de la Universitat Permanent de la Universitat d'Alacant.

- Sol·licitar la mobilitat a través del Registre General de la Universitat d'Alacant, presentant el formulari publicat a la pàgina web de [Universitat Permanent de la Universitat d’Alacant](https://web.ua.es/va/upua/projectes/fitxes/tictac-55-tecniques-d-aprenentatge-combinades-de-les-tic-para-majors-de-55-anys.html).

4. Condicions econòmiques i import de les ajudes

Aquesta convocatòria es finança mitjançant els fons del projecte Erasmus+ 7957-5-US74-VB336-788059 (projecte TICTac+55 - Tècniques d'aprenentatge combinades de les TIC per a persones majors de 55 anys) de la Comissió Europea.

Es finançaran com a màxim 5 dies laborals de formació + 1 dia en concepte de viatge (6 dies en total).

L'ajuda consisteix en una contribució per a cobrir part de les despeses de viatge, allotjament i manutenció, així com les taxes del curs. Per tant, aquesta ajuda no està subjecta a retencions d'IRPF.

4.1. Import de les ajudes

Els imports màxims de les ajudes seran els següents:

a) Ajuda per a allotjament i manutenció: les quantitats dependran del país de destinació. Per al càlcul de l'import es multiplicaran els dies d'estada (5 dies) i viatge (1 dia), és a dir, un total de 6 dies, per la quantitat diària corresponent al país de destinació segons el següent detall:

Grup A

- Països de destinació: Dinamarca, Holanda, Irlanda, Regne Unit, Suècia.

- Quantitat que es percebrà: 104,00€.

Grup B

- Països de destinació: Àustria, Bèlgica, Bulgària, Xipre, Finlàndia, França, Grècia, Hongria, Islàndia, Itàlia, Liechtenstein, Luxemburg, Noruega, Polònia, República Txeca, Romania, Suïssa, Turquia.

- Quantitat que es percebrà: 91,00€.

Grup C

- Països de destinació: Alemanya, Antiga República lugoslava de Macedònia, Eslovàquia, Letònia, Malta, Portugal.

- Quantitat que es percebrà: 78,00€.

Grup D

- Països de destinació: Croàcia, Eslovènia, Estònia, Lituània.

- Quantitat que es percebrà: 65,00€.

b) L’ajuda per a finançar el viatge es calcula segons la distància entre la ciutat de la institució d'origen i la d'acolliment (segons la calculadora de distàncies de la Comissió Europea disponible en l'enllaç <http://ec.europa.eu/dgs/education_culture/tools/distance_en.htm>):

- 275€ / viatge, si la distància està compresa entre 500 i 1999 km.

- 360€ / viatge, si la distància està compresa entre 1999 i 2999 km.

- 530€ / viatge, si la distància està compresa entre 2999 i 3999 km.

c) L’ajuda per a finançar les taxes de matrícula en el curs, que ascendeixen a 350€ per participant i curs de 5 dies de durada. No obstant açò, aquesta quantitat es pagarà des de la Universitat de Màlaga (coordinadora del projecte) directament a la institució d'acolliment.

d) L’ajuda per a finançar una assegurança de viatges per a tal mobilitat. El/la participant està obligat/da a contractar una assegurança de viatges l'import de la qual (al voltant de 30€) serà retornat al participant íntegrament. No obstant açò, el/la participant també es compromet a sol·licitar i portar durant la mobilitat la targeta sanitària europea (la sol·licitud de la qual pot realitzar-se de manera fàcil i gratuïta a través d'internet: <https://w6.seg-social.es/solTse/jsp/Entrada.jsp>

5. Pagament i devolució de les ajudes

5.1. El pagament de les ajudes es farà mitjançant transferència bancària. El 80% de l'import de l'ajuda es començarà a tramitar en el moment de la signatura del conveni financer entre el/la participant i el/la representant legal de la Universitat de Màlaga (institució coordinadora del projecte). El pagament del 20% restant es comença a tramitar una vegada justificada l'estada en el centre d'acolliment de conformitat al que s’assenyala en l'apartat 10.

En cas de no complir totalment el temps de mobilitat finançat o les obligacions previstes, el/la participant haurà de reintegrar l'import rebut total o parcialment, segons hi corresponga.

5.2. Si ocorregueren circumstàncies personals de força major (malalties de gravetat, baixa mèdica, defunció d'un familiar, etc.) en l'últim moment que no permeteren dur a terme la mobilitat, el/la participant retornaria parcialment l'ajuda concedida, descomptant totes aquelles despeses en què haguera incorregut i de les quals no estiguera coberta la devolució mitjançant l’assegurança de viatges contractat.

6. Criteris de selecció

La selecció es farà seguint els criteris exposats a continuació:

6.1. Criteris de prioritat (per ordre jeràrquic)

1. Que l'objecte del qual o els continguts de l'assignatura que imparteixen en el Programa Diploma Sènior de la Universitat Permanent de la Universitat d'Alacant tinguen relació directa amb els continguts del curs en el qual desitja participar.

2. Haver participat en projectes o xarxes d'Innovació Educativa en Formació per a Persones Majors.

3. Posseir una certificació de coneixements d'anglés nivell B2.

4. Tenir més antiguitat en el Programa Diploma Sènior de la Universitat Permanent de la Universitat d'Alacant.

En cas d'empat es tindrà en compte l'antiguitat en la Universitat d'Alacant.

7. Comissió de Selecció

La Comissió de Selecció per a la concessió d'aquestes ajudes estarà formada per:

- El Vicerector d'Estudis i Formació de la Universitat d'Alacant, que serà qui la presidisca.

- La Directora de la Universitat Permanent de la Universitat d'Alacant.

- El Coordinador Acadèmic de la Universitat Permanent de la Universitat d'Alacant.

8. Sol·licitud i resolucions d'adjudicació de les ajudes

8.1. Com presentar la sol·licitud i termini de presentació

- Totes les sol·licituds s'hauran de presentar a través del Registre de la Universitat d'Alacant i, a més, hauran d'adjuntar el formulari publicat a la página web de la

[Universitat Permanent de la Universitat d’Alacant](https://web.ua.es/va/upua/projectes/fitxes/tictac-55-tecniques-d-aprenentatge-combinades-de-les-tic-para-majors-de-55-anys.html)

degudament emplenat i signat.

- El termini de presentación serà de 10 dies naturals a comptar des del dia següent a la publicació de la present convocatòria en el Butlletí Oficial de la Universitat d'Alacant (BOUA).

8.2. Terminis de resolució i adjudicació de les ajudes

- La resolució de la convocatòria es publicarà en la web de la

[Universitat Permanente de la Universitat d’Alacant](https://web.ua.es/va/upua/projectes/fitxes/tictac-55-tecniques-d-aprenentatge-combinades-de-les-tic-para-majors-de-55-anys.html),

que será el lloc de publicació als efectes que preveu l’article 45 de la Llei 39/2015, d’1 d’octubre, del procediment administratiu comú de les administracions publiques i es comunicarà per correu electrònic a les persones interessades.

- Les sol·licituds admeses seran valorades per la Comissió de Selecció, que será la encarregada de resoldre l’adjudicació de les ajudes.

- La Comissió de Selecció emetrà una resolució provisional amb els/les admesos/ses i exclosos/ses. Les persones sol·licitants disposaran d'un termini de 5 dies naturals per a presentar al·legacions. Una vegada transcorregut el termini, la Comissió estudiarà les al·legacions i emetrà la resolució definitiva.

9. Acceptació o renúncia

Després de rebre el correu electrònic en què es notifique al/a la sol·licitant la concessió de l'ajuda a la mobilitat per part de la Universitat d'Alacant, aquest/aquesta haurà de formalitzar l'acceptació o renúncia de l'ajuda en un termini màxim de 5 dies naturals mitjançant un [correu electrònic](mailto:yold.mahrifsqyfmsd@ky.yv)

enviat a la Secretaria Administrativa de la Universitat Permanent de la Universitat d'Alacant.

Una vegada enviada l'acceptació, el Programa Universitari de la Universitat de Màlaga (coordinadora del projecte) contactarà amb les persones seleccionades amb anterioritat suficient a la mobilitat per a signar el conveni de l'ajuda, així com un conveni de qualitat, procedir al pagament inicial del 80% de l'ajuda i informar de tots els aspectes organitzatius necessaris per al bon desenvolupament d'aquesta mobilitat.

10. Obligacions de les persones beneficiàries després de la mobilitat

10.1. En un període màxim de 10 dies naturals després de la realització de la mobilitat, la persona beneficiària de la mobilitat Erasmus+ presentarà escanejada a la persona de contacte de la Universitat de Màlaga (Jesús Delgado, [jycngsar@ufo.vt](mailto:rltcqfdm@orc.wj))

la següent documentació:

- La justificació del desplaçament i l’estada (factura o itinerari incloent dates, llocs de destinació i de partida i preu d'avió, targetes d'embarcament, bitllets de tren o autobús, rebut de l'hotel)

- El certificat de participació en el curs emès per la institució d'acolliment.

10.2. La persona beneficiària haurà de guardar a més aquesta documentació original per a possibles revisions de documents originals després de la mobilitat.

10.3. Haurà d'emplenar un breu qüestionari de valoració enviat per la Universitat de Màlaga, així com un qüestionari online enviat per la comissió Europea (completar aquest qüestionari és fonamental per a rebre l'ajuda de mobilitat. En cas de no emplenar-ho, es podria sol·licitar a la persona beneficiària el reintegrament íntegre de l'ajuda).

10.4. També haurà de col·laborar en l'organització i participar en un esdeveniment de divulgació en la Universitat d'Alacant en la forma, al lloc i en la data que considere la Direcció del Programa Diploma Sènior del que el sol·licitant és docent, i redactar, juntament amb els/les altres companys/es de mobilitat un capítol sobre aspectes relatius al curs amb vista a la publicació d'un manual al final del projecte.

11. Termini de vigència de la convocatòria

Aquesta convocatòria romandrà oberta des del dia següent de la publicació de la present convocatòria en el Butlletí Oficial de la Universitat d'Alacant (BOUA).

Per a més informació:

- Secretaria de la Universitat Permanent  
- Tel: 828343245  
- Correu electrònic: [itdc.bvsymqdqktupx@ld.mi](mailto:mwwv.jlehkuzemlaxj@kc.ve)

Sant Vicent del Raspeig, 5 de novembre de 2018

Enrique Herrero Rodríguez

Vicerector d’Estudis i Formació





[Carretera Sant Vicent del Raspeig s/n  
03158 Sant Vicent del Raspeig - Alacant  
 Tel. 98 677 7909 - Fax 11 574 7634](https://www.google.es/maps/@67.377325,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12419&trk=tyah&trkInfo=tarId%9A5281318650605%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)